תמר פרימור

תמרה פורמנסקי, הידועה בשם העט שלה תמר פרימור (נולדה ב-17 ביוני 1936 כתמר ליטובסקי), היא פזמונאית ישראלית, חברה באקו"ם משנת 1997. בין היתר כתבה את מילות השיר "שובב עם לב זהב", שזכה במקום הראשון בפסטיבל שירי הילדים מספר 5 בשנת 1974, ואת מילות השיר "שיר פשוט" שהולחן על ידי יאיר מילר, ומושר באופן קבוע בטקסי הסיום של קורס טיס. 
בנוסף להיותה משוררת, עוסקת תמר פרימור כמרפאה בתקשור ברוח הקבלה.

== ביוגרפיה==
תמר ליטובסקי נולדה לציפורה ואברהם ליטובסקי, בחיפה. שנות ילדותה ונעוריה עברו עליה בנשר שליד חיפה. 

בשנת 1942 החלה פרימור ללמוד בבית הספר לילדי עובדים בנשר. בשנת 1950, בהיותה נערה בת 14, עברה פרימור ללמוד בבית הספר הריאלי העברי, בחיפה, ובקיץ 1954 סיימה את לימודיה, והתגייסה לשירות צבאי בצה"ל בחטיבת הנח"ל, ושירתה כפקידת מ"פ וכמורה לעברית של פלוגת מש"קים בקיבוץ יגור. במהלך שירותה הצבאי למדה לימודי ערב בבית מדרש למורים במסגרת מכללת גורדון שבחיפה. עם שחרורה מהשירות הצבאי בשנת 1956, החלה פרימור ללמוד לימודי היסטוריה ותנ"ך במסגרת בית ארדשטיין שבחיפה, אותם סיימה בשנת 1959.

במהלך לימודיה, החלה פרימור לעבוד כמורה בבית הספר הממלכתי "רכסים" שבכפר חסידים. בשנת 1960, זמן קצר לאחר סיום לימודיה, הצטרפה פרימור לצוות המורים בבית הספר הממלכתי "קישון", בשכונת נווה שאנן בחיפה, ועבדה כמורה במשך שנה. 

בין השנים 1968 ועד 1973 הנחתה פרימור ערבי ספרות במחלקה לתרבות בעיריית חיפה, וקורסים בכתיבה יוצרת בספריות ילדים. בשנות השבעים המאוחרות ובתחילת שנות השמונים הנחתה פרימור חוגים בכתיבה יוצרת לילדים מחוננים במחלקה לנוער שוחר מדע בטכניון - מכון טכנולוגי לישראל.

במהלך רוב תקופת חייה, עסקה פרימור בפעילות ספרותית ענפה, שכללה כתיבת עשרות שירים ושני ספרים, עריכת ספרים, פרסומים ספרותיים, וטור קבוע בעיתון. פרימור אף זכתה בפרסים ספרותיים על כתיבתה.

בשנת 2002, החלה פרימור ללמוד במסגרת רפואה אלטרנטיבית - ביואורגונומי, קורס למרפאים הוליסטים, והיא עוסקת בריפוי בתקשור ברוח הקבלה.

תמר פרימור נישאה ב-25 מרץ 1958 לאבישי פורמנסקי, אותו פגשה בחיפה, בקומונה של תנועת הצופים לאחר שסיים קורס קצינים. לבני הזוג שלושה ילדים.

==פעילות ספרותית==
*עריכת עלון הבוגרים של בית הספר הריאלי העברי בחיפה.
*עריכת ספר זיכרון לטיס .
*עריכת הספר "[https://www.nli.org.il/en/books/NNL_ALEPH001934868/NLI בין גלים עליזים]" מאת זאב הים.
*פרסומים ספרותיים בעיתונות היומית המקומית והארצית. שירה, ביקורת ספרותית וסיפורת קצרה.
*כתיבת שירים ולחנים להצגות ילדים בתיאטרון הילדים של בלהה ליפקין, בחיפה.
*השתתפות בפסטיבלי שירים - "שישו את ירושלים" ופסטיבל שירי הילדים- 1974. 
*כתיבת שירים ללהקות צבאיות.
*טור פובליציסטי קבוע בעיתון "זאת הארץ".

===מאוסף שיריה שהולחנו===
*"כל ימיו" - שר והלחין משה דץ. ביצוע - "שובבי הכרמל".
*"שיר פשוט" - נתנאלה וצוות הווי חיל האוויר. לחן - יאיר מילר.
*"בקצב ולאט" - מיקה אדלר ולהקת "הכיס". לחן - דויד מור.
*"כנגד עינא בישא" - להקת "הכיס" עם ששי קשת. לחן - יאיר מילר.
*"אינשאללה, בלי נדר" - ששי קשת. לחן - יאיר מילר.
*"תשעה קבין לירושלים" - יזהר כהן. לחן - יאיר מילר.
*"שובב עם לב זהב" - בביצוע ששי קשת / שלמה ארצי. לחן - יאיר מילר.
*"טל" - שלישית המעפיל. לחן - יאיר מילר.
*"לפרוש כנף" - שר, דויד מור. לחן - דויד מור.
*"אהבתי על חוף" - מאיה קאזביאנקה. לחן - יווני.
*"לי תקוה" - מאיה קאזביאנקה. לחן - טורקי.
*"תפילה שלי" - מאיה קאזביאנקה. לחן - עממי.
*"ג'מילה" - דרור לוי. לחן - עממי-צרפתי.
*"שיר השירים" - שירלי פורמנסקי. לחן – טובה פורת.
*"תודה לאל" – חבורת הזמר "שירלי". לחן – טובה פורת.
*"ילדת צבעים" - עירית דותן. לחן - נתן כהן.
*"מיתר חסר" – צוות הווי - צה"ל.
*"אתה ישנו" – צוות הווי - צה"ל.
*"תפילה״ (אתה איננו אתה ישנו) - שולי נתן. לחן - יאיר מילר.

מקבץ מאוסף שיריה יצא בתקליטור "[http://shironet.mako.co.il/artist?type=lyrics&lang=1&prfid=4582&wrkid=21708 שיר השירים]" בשנת 1996.

===אוסף ספריה===
*1978 – "משירי מזג האוויר" – הוצאת ספרים הדר. 
*1998 – "מרד החתולים הגדול", ספר ילדים, בשיתוף עם בתה, הווטרינרית ד"ר שירלי פורמנסקי, הוצאת דני ספרים. איורים: נורית יובל.

===פרסים===
* 1972: ציון לשבח בפרס על שם "" - רופא הצוללת "אח"י דקר", בעבור השיר "סיפורי ים לילד קטן".
* 1974: פרס ראשון בפסטיבל שירי ילדים מספר 5 עבור השיר "שובב עם לב זהב" בביצוע ששי קשת, לחן - יאיר מילר.

==קישורים חיצוניים==

*[http://shironet.mako.co.il/artist?lang=1&prfid=4582 מילים לשירים של תמר פרימור] באתר שירונט
*[http://simania.co.il/bookdetails.php?item_id=15384 מרד החתולים הגדול] באתר סימניה
*[https://web.archive.org/web/20160303201947/http://singsong.co.il/infoArtist.asp?ID=59649 רשימת השירים של תמר פרימור] באתר [https://web.archive.org/web/20120915094033/http://singsong.co.il/ singsong]
* [http://www.youtube.com/watch?v=8l2BN2YsjJM תפילה (אתה איננו אתה ישנו)] באתר [http://www.youtube.com You Tube]
*[http://www.youtube.com/watch?v=_-CMRma5uNk מיתר חסר] באתר [http://www.youtube.com You Tube]
*[http://www.youtube.com/watch?v=Cw-ib56SUMA שובב עם לב זהב בביצוע ששי קשת] באתר [http://www.youtube.com You Tube]
*[https://youtu.be/lm7tmEo6ef4 שובב עם לב זהב בביצוע שלמה ארצי] באתר [http://www.youtube.com You Tube]
*[http://www.youtube.com/watch?v=OdiiyaDnB0Q טל] באתר [http://www.youtube.com You Tube]
*[http://www.youtube.com/watch?gl=BE&feature=related&v=p6Ninq69Kps שיר פשוט] באתר [http://www.youtube.com You Tube]
*[http://youtube.ng/watch?v=-H1Ifq-Vhzk&feature=related אינשאללה בלי נדר] באתר [http://www.youtube.com You Tube]
*[http://www.youtube.com/watch?v=LSSE8DpjBNo תשעה קבין לירושלים] באתר [http://www.youtube.com You Tube]
*[http://www.youtube.com/watch?v=uR_JnOhyyjs כנגד עינא בישא מתוך שובבי הכרמל - מחווה לטובה פורת] באתר [http://www.youtube.com You Tube]
*[http://stereo-ve-mono.com/?s=%D7%AA%D7%9E%D7%A8+%D7%A4%D7%A8%D7%99%D7%9E%D7%95%D7%A8 חיפושי דיסקוגרפיה, תמר פרימור באתר "סטריאו ומונו"]
*
*[https://youtu.be/xa6xKDWsioc ריאיון עם ששי קשת ששר את השיר ״שובב עם לב זהב״ בכתבה ״פסטי פסטי פסטיבל: מחווה לפסטיבל הילדים של פעם״ ששודרה בכאן חדשות מתוך חדשות השבוע 16.12.2022.]

קטגוריה:פזמונאיות ישראליות
קטגוריה:פזמונאיות כותבות עברית
קטגוריה:בוגרי בית הספר הריאלי
קטגוריה:בוגרות בית הספר הריאלי
קטגוריה:בוגרי האקדמית גורדון
קטגוריה:נשר: אישים
קטגוריה:ישראלים שנולדו ב-1936
קטגוריה:ישראליות שנולדו ב-1936